**Frații**

*Georgebrancu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Mie ( cel alb)

mi-a fost durerea din suflet patina vieții

și tatuat cu semne reci pe inimă - tatuat albastru,

am fost închis la margini de pământuri, într-un castru.

Eu cel alb am fost, și sunt, și voi fi.

Mie ( cel negru)

ura lumii mi-a dat aripi de ură

și sângele mi-a fost cale în umblet

și cu sabia cuvântului am scris tatuaje roșii altora pe suflet.

Eu cel negru am fost, și sunt, și voi fi.

Frate alb, frate negru.

Dualitate prinsă-n șablonul sufletului meu,

nedespărțită și supraviețuitoare mereu,

născută ești de-o suflare de zeu.